CELEX: 62016CA0125
Language: bg
Date: 2017-09-21 00:00:00
Title: Дело C-125/16: Решение на Съда (трети състав) от 21 септември 2017 г. (преюдициално запитване от Prim’Awla tal-Qorti Ċivili — Малта) — Malta Dental Technologists Association, John Salomone Reynaud/Superintendent tas-Saħħa Pubblika, Kunsill tal-Professjonijiet Kumplimentari għall-Mediċina (Преюдициално запитване — Директива 2005/36/ЕО — Признаване на професионалните квалификации — Зъботехници — Условия за упражняване на професията в приемащата държава членка — Изискване за задължително посредничество на лекар по дентална медицина — Прилагане на това изискване по отношение на клиничните зъботехници, които упражняват професионална дейност в държавата членка по произход — Член 49 ДФЕС — Свобода на установяване — Ограничаване — Обосноваване — Цел от общ интерес да се осигури закрилата на общественото здраве — Пропорционалност)

20.11.2017   
            
            
               BG
            
            
               Официален вестник на Европейския съюз
            
            
               C 392/7
            
         Решение на Съда (трети състав) от 21 септември 2017 г. (преюдициално запитване от Prim’Awla tal-Qorti Ċivili — Малта) — Malta Dental Technologists Association, John Salomone Reynaud/Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   (Дело C-125/16) (1)
   
   ((Преюдициално запитване - Директива 2005/36/ЕО - Признаване на професионалните квалификации - Зъботехници - Условия за упражняване на професията в приемащата държава членка - Изискване за задължително посредничество на лекар по дентална медицина - Прилагане на това изискване по отношение на клиничните зъботехници, които упражняват професионална дейност в държавата членка по произход - Член 49 ДФЕС - Свобода на установяване - Ограничаване - Обосноваване - Цел от общ интерес да се осигури закрилата на общественото здраве - Пропорционалност))
   (2017/C 392/10)
   Език на производството: малтийски
   
      Запитваща юрисдикция
   
   Prim’Awla tal-Qorti Ċivili
   
      Страни в главното производство
   
   
      Жалбоподатели: Malta Dental Technologists Association, John Salomone Reynaud
   
      Ответници: Superintendent tas-Saħħa Pubblika, Kunsill tal-Professjonijiet Kumplimentari għall-Mediċina
   
      Диспозитив
   
   Член 49 ДФЕС, член 4, параграф 1 и член 13, параграф 1, първа алинея от Директива 2005/36/ЕО на Европейския парламент и на Съвета от 7 септември 2005 година относно признаването на професионалните квалификации, изменена с Директива 2013/55/ЕС на Европейския парламент и на Съвета от 20 ноември 2013 година, трябва да се тълкуват в смисъл, че допускат правна уредба на държава членка като разглежданата в главното производство, която предвижда, че дейността на зъботехника трябва да бъде упражнявана в сътрудничество с лекар по дентална медицина, доколкото съгласно посочената правна уредба това изискване е приложимо по отношение на клинични зъботехници, които са придобили професионалните си квалификации в друга държава членка и желаят да упражняват професията си в първата държава членка.
   
      (1)  ОВ C 191, 30.5.2016 г.